En personbil overholdt ikke sin ubetingede vigepligt og blev påkørt af en lastbil. De to, der sad i bilen, er svært tilskadekomne.

Personbilen kom klokken 12.58 kørende af Jetsmark-Kirkevej, men overholdt ikke sin ubetingede vigepligt, da de kørte ud på Bredgade i Pandrup. Her blev de så kollideret af en lastbil, der kørte, som den skulle. Det oplyser Nordjyllands Politi. De to, der sad i personbilen blev fastklemt i bilen efter hændelsen, men både politiet og ambulancen var hurtigt til stede. Begge to, en mand samt en kvinde på 24 år, er kørt til Aalborg Sygehus Syd til traumeafdelingen. - Især kvinden er meget svært tilskadekommet og de er begge kørt til Sygehus Syd, siger vagtchef Per Jørgensen til TV2/Nord. Nordjyllands Politi har afspærret Bredgade.